અમદાવાદ : આઇપીએલમાં રમાયેલ ગુજરાત લાયન્સ અને પૂણે વચ્ચે રમાયેલ રોમાંચક મેચમાં ગુજરાત લાયન્સની ટીમનો ભવ્ય વિજય થયો હતો. લાયન્સ તરફી સ્મિથે સૌથી વધુ 63 રનનું યોગદાન કર્યું હતું. ડવેન સ્મિથને મેન ઓફ ધ મેચ જાહેર કરાયો હતો. 196 રનના લક્ષ્યનો પીછો કરી રહેલી લાયન્સની ટીમની શરૂઆત સારી રહી હતી સ્મિથ અને મેક્કુલમે પહેલી વિકેટની ભાગીદારી માટે 93 રન જોડ્યા હતા. મેક્કુલમ 43 રન બનાવી આઉટ થયો હતો. ત્યારબાદ આવેલ સુકાની રૈનાએ 34 તેમજ દિનેશ કાર્તિકની 33 રનની સુંદર ઇનિંગ્સની મદદથી ગુજરાત લાયન્સે પુણેની ટીમને ભારે રોમાંચકતા બાદ ત્રણ વિકેટે પરાજય આપ્યો હતો.